Peña Sagra

Peña Sagra  estas 16-kilometra montoĉeno en Kantabrio (norda Hispanio).
Ĝi estas natura limo inter la alta sudokcidenta parto de la valo de rivero Nansa (en Liébana, kie fluas la rivero Deva) kaj la municipo Polaciones. Ĝi havas tre krutajn montojn. La vala komarko Liébana estas interspaco inter la montaro Picos de Europa kaj Peña Sagra. Estas geodezia vertico en la monto Cantu Traspeñuela.Instituto Geográfico Nacional: vértices geodésicos. Peña Sagra La tuta areo de la montaro estas Protektita birda areo.

Kelkaj historiistoj pensas, ke la monto Medulio (ŝirmejo de kantabroj en la fino de la Kantabraj militoj kontraŭ la Romia Imperio) estis ie en Peña Sagra.Mendikat.net  (Alirita la 11-an de aprilo 2014).

 Kirko Virgen de la Luz 

Ĉe la monto Cuernón, je alteco de 1340 m, estas kirko Virgen de la Luz (Virgulino de la lumo), kiu estas patrono de Liébana kaj Polaciones. Karese oni nomas la virgulinon La Santuca (la sanktulino). Ĉiujare la 24-an de aprilo oni procesie marŝas kun ĝia figuro ĝis la vilaĝo Somaniez kaj la sekvan tagon oni iras ĝis la vilaĝo Aniezo. De tie la 2-an de majo la procesio plu iras ĝis la Monaĥejo de Sankta Toribio de Liébana, trairante diversajn vilaĝojn de Liébana. La vesperon la virgulino revenas al Aniezo kaj post du tagoj ĝi revenas en la kirkon de Peña Sagra.

 Plej altaj montoj 
Kvin plej altaj montoj en Peña SagraLaŭ Mendikat.net (Alirita: la 11-an de aprilo 2014). Nombre  Alto (m)  Elstareco (m) Cuernón de Peña Sagra 2.048 930 Mesa la Juncá / La Yuncá 1.964 77 Cuetu Cucón 1.948 130 Mesa Venceju 1.939 Pico Paraes 1.934 119

 Referencoj 

Kategorio:Montoj en Kantabrio